
___________________________________________________________________________

Nr. 177   din 12. 01. 2024             
R  A  P  O  R  T

la PHCL Nr. 9/12. 01. 2024  privind aprobarea programului de acțiuni comunitare, pentru anul 2024

Analizând Referatul de aprobare și Proiectul de hotărâre Nr. 9/12. 01. 2024  privind aprobarea programului de acțiuni comunitare, pentru anul 2024,  iniţiat de doamna Mădălina NEGRU, primarul comunei Târguşor, consider ca legală şi oportună adoptarea acestei hotărâri.

Consider ca legal acest proiect de hotărâre în conformitate cu prevederile art. 35 și art. 112 alin. (1) și alin. (3) lit. c) din Legea   asistenței sociale, Nr. 292/2011, cu modificările și completările ulterioare, prevederile art. 27^2 din Legea nr. 196/2016 privind venitul minim de incluziune, cu modificările și completările ulterioare, ale  art. 129 alin. (2) lit. d) și alin. (7) lit. a), ale art. 139 alin. (1) coroborat cu art. 196 alin. (1) lit. a)  din Ordonanța de urgență a guvernului  nr. 57/2019 privind Codul Administrativ, cu modificările și completările ulterioare.
  
Consider ca oportună adoptarea  acestei hotărâri,  întrucât grupurile şi comunităţile aflate în situaţii de dificultate beneficiază de servicii sociale, în cadrul programelor de acţiune comunitară destinate prevenirii şi combaterii riscului de marginalizare şi excluziune socială, aprobate prin hotărâri ale consiliilor judeţene/locale, programe elaborate pe baza nevoilor a diagnozei sociale-activități specializate realizate de către inspectorul cu atribuții de asistență socială/asistentul social.

Compartimentul de asistență socială din cadrul aparatului de specialitate al primarului comunei Târgușor, identifică familiile și persoanele aflate în dificultate, precum și cauzele care au generat situațiile de risc de sărăcie/excluziune socială, efectuează sondaje, anchete sociale pentru depistarea precoce a cazurilor de risc de excluziune socială sau a altor situații de necesitate a membrilor comunității și în funcție de nevoile constatate, propune măsuri adecvate în vederea sprijinirii acestor persoane.

Luând în considerare responsabilitățile legale ce le revin autorităților locale cu privire la prevenirea şi combaterea riscului de sărăcie şi excluziune socială„„„„„„„„„„„„„„„,  propun aprobarea programului de acțiuni comunitare, pentru anul 2024 și adoptarea hotărârii în forma prezentată în proiect.

   INSPECTOR SUPERIOR ASISTENȚĂ SOCIALĂ,
Liliana ANDRONACHE

